**04.11.2021**

**E-pasta nosaukums**

Papildinātas iedzīvotāju grupas Covid-19 balstvakcinācijai

**E-pasta teksts**

Nacionālais veselības dienests informē, ka no 04. 11.21. atbilstoši Imunizācijas valsts padomes rekomendācijām tiek uzsākta jaunu iedzīvotāju grupu balstvakcinācija:

* pēc Moderna (Spikevax)  vakcīnu 2 devu saņemšanas personām vecumā no 65 gadiem, SAC iemītniekiem, veselības aprūpes sistēmā strādājošiem;
* balstvakcināciju personām vecumā no 50 gadiem ar hroniskām saslimšanām ar visām vakcīnām.

Balstvakcinācijas programmas mērķis ir novērst hospitalizāciju, smagu saslimšanu un nāvi tajās sabiedrības grupās, kur uz pierādījumiem balstīti ir zināms, ka primārā imunizācija varētu vairs nenodrošināt optimālu imūno aizsardzību (imūnsupresēti pacienti, iedzīvotāji vecumā virs 65 gadiem, sociālo un aprūpes centru pieaugušie pastāvīgie iedzīvotāji, pacienti noteiktā vecumā ar hroniskām augsta riska blakussaslimšanām).

Nacionālais veselības dienests vērš uzmanību, ka joprojām **absolūta prioritāte ir senioru un citu riska grupu pacientu primārā vakcinācija**!

Ērtākai lietošanai ir sagatavotas Covid-19 vakcīnu lietošanas rekomendācijas primārās un balstvakcinācijas, kuras pievienotas e pasta pievienotas pielikumā. Īpaša uzmanība pievēršama Spikevax balstvakcinācijas devām dažādām iedzīvotāju grupām.

Atbilstoši IVP rekomendācijām ir aktualizēta Covid-19 rokasgrāmatas versija:

<https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem>

Būtiskākās izmaiņas vakcinācijas rokasgrāmatā:

* atcelts ( 180 dienas)  pārslimošanas intervāls pirms pirmās Covid-19 vakcīnu devas;
* papildināta informācija par balstvakcināciju;
* papildināta Veidlapa pacienta veselības stāvokļa novērtēšana pirms vakcinācijas pret Covid-19veikšanas ārstniecības personas sadaļa ar atzīmēm Modernas ( Spikevax)  balstvakcinācijas plānoto devu!
* Izveidots jauns VII pielikums- Covid-19 vakcīnu lietošanas rekomendācijas**.**

